Základná škola s materskou školou, MPČĽ 35, Brezno

**Usmernenie k prestupu žiaka na inú základnú školu**

Pri prestupe žiaka v priebehu plnenia povinnej školskej dochádzky v ZŠ na inú ZŠ riaditeľ ZŠ postupuje podľa § 5 ods. 3 pís. a) a § 8 ods. 4 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov a § 31 ods. 1 a 2 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov.

Žiak základnej školy môže do inej základnej školy prestúpiť na základe písomnej žiadosti

zákonného zástupcu. O prestupe rozhoduje riaditeľ ZŠ, do ktorej sa žiak hlási.

V prípade, že ide o žiaka, ktorý je v striedavej starostlivosti obidvoch rodičov, rozhodnutie

vydá riaditeľ školy obidvom rodičom, aby nedošlo k odvolaniu jedného z rodičov proti

rozhodnutiu.

Nová škola, do ktorej chce žiaka zákonný zástupca prehlásiť, musí mať voľné miesto v triede príslušného ročníka a riaditeľ tejto školy musí s prijatím žiaka súhlasiť. Rodič ohlási

túto zmenu riaditeľovi školy, ktorú žiak pôvodne navštevoval.

Relevantným dokladom o prestupe je až písomné rozhodnutie riaditeľa školy, do ktorej sa žiak hlási. V rozhodnutí musí byť presne uvedený termín, od ktorého sa začne vzdelávanie (pokračovanie v PPŠD) žiaka v škole, do ktorej prestúpil.

**Povinnosti zákonného zástupcu pri prestupe jeho dieťaťa na inú školu:**

‐ nájsť vhodnú školu pre svoje dieťa

‐ napísať žiadosť a podať ju

‐ zabezpečiť dochádzku svojho dieťaťa v kmeňovej škole do doby, kým riaditeľ školy, na kto-

rú jeho dieťa prestupuje, nevydá rozhodnutie o jeho prijatí.

**Povinnosti školy, ktorá prijíma nového žiaka:**

‐ na základe žiadosti zákonného zástupcu vydá rozhodnutie o prijatí alebo neprijatí žiaka do

školy

‐ bez zbytočného odkladu oznámi túto skutočnosť riaditeľovi školy, z ktorej žiak odchádza,

zaslaním kópie rozhodnutia.

**Povinnosti školy, z ktorej žiak odchádza:**

‐ pripraví dokumentáciu žiaka

‐ do 5 pracovných dní od prevzatia rozhodnutia zašle fotokópie dokumentácie žiaka na školu,

do ktorej žiak prestúpil

‐ zákonným zástupcom písomne oznámi ukončenie vzdelávania v danej základnej škole

*Dokumentáciu žiaka tvorí:* triedny výkaz alebo katalógový list, výpis známok z jednotlivých

vyučovacích predmetov za neukončené klasifikačné obdobie.

Ak ide o integrovaného žiaka, škola zasiela originál celú dokumentáciu o integrácii. Škola si

necháva fotokópie.

**Ak ide o prestup žiaka v priebehu školského roka, žiak odchádza na inú školu, podľa** zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov§13písm.a bod 4, **žiak je povinný vrátiť škole edukačné publikácie poskytnuté do bezplatného užívania.**

V prípade, že sa rodič rozhodne dieťaťu zmeniť školu pred nástupom do 1. ročníka, riaditeľ

školy, do ktorej bol žiak prihlásený a nenastúpil do 1. ročníka:

‐ vyzve zákonných zástupcov, aby predložili relevantný doklad o nástupe na povinnú

školskú dochádzku do inej základnej školy,

‐ ak rodič odmieta doklad predložiť, oznámi riaditeľ školy skutočnosť zriaďovateľovi.

Mgr. Peter Macko, RŠ